google/wiki40b huggingface dataset:
אליסון בקר

אינטרנסיונל

אליסון התחיל את הקריירה שלו בקבוצת הילדים של אינטרנסיונל, אליה הצטרף בגיל 10.
ב-17 בפברואר 2013 אליסון ערך את הופעת הבכורה שלו בקבוצה הבוגרת בתיקו 1-1 נגד קרוזיירו-RS במסגרת אליפות הגאוצ'ו. ב-25 באוגוסט 2013 אליסון ערך את הופעת הבכורה שלו בליגת העל הברזילאית בתיקו 3-3 נגד גויאס. את עונת 2013 סיים עם שישה משחקי ליגה.
בעונת 2014 שימש כשוער מחליף לדידה. עונה לאחר מכן, דידה פרש מכדורגל ואליסון שימש כשוער ראשון עבור אינטרנסיונל במשך שתי עונות.

רומא

ב-4 בפברואר 2016 אליסון חתם לחמש שנים ברומא האיטלקית תמורת 7.5 מיליון אירו והצטרף אליה בקיץ 2016.
ב-19 בינואר 2017 אליסון ערך את הופעת הבכורה שלו ברומא בניצחון 0-4 נגד סמפדוריה במסגרת קופה איטליה. בעונת 2016/2017, רשם ארבע הופעות בגביע ואילו בליגה לא שיחק. בקיץ 2017 וויצ'ך שצ'נסני ששימש כשוער ראשון ברומא, חתם ביובנטוס ואליסון הפך לשוער הראשון של רומא.

ליברפול

ב-19 ביולי 2018 הודיעה ליברפול רשמית על רכישתו מרומא תמורת 75 מיליון אירו. ב-1 ביוני 2019 זכה עם קבוצתו בליגת האלופות, לאחר ניצחון 2:0 על טוטנהאם הוטספר.

קריירה בינלאומית

בצעירותו, אליסון שיחק בכל הנבחרות הצעירות של ברזיל. באוקטובר 2015 זומן לראשונה לסגל הנבחרת הבוגרת. ב-13 באוקטובר 2015 ערך את הופעת הבכורה בנבחרת בניצחון 1-3 נגד ונצואלה.
אליסון השתתף עם הנבחרת בקופה אמריקה 2016.
יום-טוב צהלון

קורות חיים

רבי יום-טוב צהלון נולד לרבי משה צהלון. תלמידם של רבי יוסף קארו ורבי משה מטראני (המבי"ט). נסמך לרבנות על ידי רבי משה אלשייך. רבי יום-טוב עצמו סמך לרבנות את רבי אהרן ברכיה ממודינה. שימש כדיין וראש ישיבה בעיר צפת. 
בין השנים 1590 -1600 יצא לשמש כשד"ר באיטליה והולנד. לאחר מכן יצא בשליחותה של צפת כשד"ר למצרים ולאיסטנבול. במהלך תקופה זאת כתב מאות תשובות הלכתיות. תשובות אלו כונסו בספר שו"ת שהוציא לאור נכדו - רבה של איסטנבול - שנקרא על שמו יום טוב בן עקיבא צהלון.  
ספרו של רבי יום טוב צהלון - לקח טוב - נדפס בשנת 1577 (של"ז). הספר נדפס בשנית בצפת והיה הספר הראשון שנדפס בארץ ישראל.  
נקבר בבית הקברות בהר הזיתים בירושלים.
בני ערובה (סדרת טלוויזיה)

עונה ראשונה

העונה הראשונה שודרה בין החודשים אוקטובר–דצמבר 2013.

עלילה

בני משפחת דנון נחטפים ומוחזקים כבני ערובה בביתם: ד"ר יעל דנון, מנתחת בכירה ומוערכת, אייל דנון, מנהל בית ספר, וילדיהם נועה ואסף. החוטפים הם שלושה שכירי חרב בפיקודו של אדם רובין, קצין ימ"מ מצטיין, גיא, גיסו של רובין, אלה ואלכס. החוטפים מתכוונים להחזיק במשפחה כבני ערובה עד אשר יעל דנון תהרוג את שמואל נצר, ראש הממשלה, בניתוח שהיא אמורה לערוך לו לאחר שנצר בחר בה. הסדרה עוקבת אחר הדילמה הקשה של יעל דנון ואחר מערכת היחסים בין החוטפים והחטופים ובין החוטפים לבין עצמם: גיא מתאהב בנועה, אלה מנהלת רומן עם אלכס תוך ניצול שלו, ולבסוף הורגת אותו, ועוד. עם התקדמות הסדרה מתברר המניע של רובין: אשתו נטע חולה בלוקמיה וזקוקה להשתלת מח עצם. התורם היחיד האפשרי הוא אביה, ראש הממשלה. יעל דנון מטפטפת במהלך הניתוח חומר שרובין נתן לה במטרה להרוג את ראש הממשלה. מותו של ראש הממשלה נקבע, והוא מובל לחדר המתים. בשיתוף פעולה עם עובדי חדר המתים מוחלף ראש הממשלה בגופה אחרת, והוא נלקח מבית החולים ומוחזר לחיים באמצעות סם נגד לחומר.

עונה שנייה

שודרה בין החודשים פברואר - אפריל 2016.

עלילה


העונה נפתחת בניסיון של אדם רובין ושותפיו להעביר את שמואל נצר מחוץ למדינה על־מנת לערוך את ניתוח ההשתלה של מח העצם. הם מסתבכים בדרך ומוצאים עצמם לכודים בבית כנסת נטוש כשהם מוקפים בעשרות שוטרים, וביניהם חבריו של אדם. שמנסים להבין את זהות החוטפים, מנהלים איתם משא ומתן ומשחררים בני ערובה.
העונה מסתיימת בכך שהאולטימטום של בן מגיע לסיומו. זוהר מגלה את המזימה של ריג'נקורפ להרוג את ראש ממשלת בריטניה, מגיעה לדירה ליד בית הקברות ומונעת את ההתנקשות. אורנה חושדת במעורבות של אמסלם ואדם באירוע בני הערובה. אדם מראה לבן שהוא מחזיק בלידיה ודורש את בתו ואת התרופה שתציל אותה תמורת שחרורה של לידיה. ראש הממשלה נצר שוחרר, בן יורה בלידיה. אדם מתקשר לגיא בבקשה להביא את נצר לבן. שירה בתו של אדם ניצלה, אך כוחות הימ״מ פרצו פנימה על מנת להציל את נצר, ולאחר חילופי אש אדם נהרג.
הברווזון המכוער

תקציר העלילה

הערה: מכיוון שמדובר בסיפור פופולרי, נפוצו גרסאות רבות ושונות.
אמא ברווזה דוגרת על ארבע ביצים. שלוש בוקעות ויוצאים מהן אפרוחים נפלאים. לפי חלק מהגרסאות, הביצה הרביעית קצת מתעכבת אך אמא ברווזה מסרבת לנטוש אותה וממשיכה לדגור עליה. בסוף בוקע ברווזון אפור ומכוער. חלק מהגרסאות טוענות שבשלב זה ישנה מריבה קלה בין אמא ברווזה לאביהם של הברווזים כאשר לא ברור איך נוצר הברווזון המכוער.
כל החיות בחווה צוחקות על הברווזון המכוער ואפילו אחיו לועגים לו. בחלק מהגרסאות אמו מגינה עליו ובחלק אחר לא.
הברווזון המכוער בורח מהחווה ונודד עד שהוא מגיע אל ביתה של אישה זקנה הגרה לבדה עם חתול ותרנגולת. האישה מאכילה אותו ושמחה לארח אותו בביתה אך החתול והתרנגולות מציקים לו ללא הרף עד שהוא עוזב גם את בית האישה. הוא רואה קבוצת ברבורים יפהפייה עפה ורוצה להצטרף אליהם אבל לא יכול כיוון שהוא צעיר מדי ולא יכול לעוף היטב.
החורף מגיע וקר לברווזון. הוא נודד לבדו כל החורף עד לאביב ומגיע לאגם מפשיר שם הוא רואה קבוצת ברבורים יפהפייה חונה. הוא רוצה להצטרף אליהם אבל אז חושב בליבו על כך שהוא מכוער, ושהברבורים וודאי לא ירצו בו. לבסוף הוא מחליט לזרוק את עצמו לתוך קבוצת הברבורים ושעדיף לו למות על ידם מאשר להמשיך את חייו מלאי הצער. לתדהמתו הברבורים מברכים אותו לשלום ומקבלים אותו כאחד משלהם. כשהוא מסתכל מטה לאגם הוא רואה שהוא הפך לברבור יפהפה.
לפי גרסה אחת הברבורים עפים והוא מצטרף אליהם, לפי גרסה אחרת הם שטים באגם ושני ילדים רואים אותם ומכריזים שהוא הברבור היפה מכולם ולפי גרסה שלישית הוא חוזר לחווה יחד עם קבוצת הברבורים ואחיו לא מזהים אותו ונדהמים לגלות איך התייפה.

סמליות ביצירה

הברווזון המכוער הפך לסמל תרבותי לאדם שאינו מתאים לחברה, לאדם שונה משאר האנשים סביבו. 
אף על פי שנכתב כסיפור ילדים, מכוונת היצירה גם לקהל המבוגרים תוך אמירה חזקה על החברה האנושית ויחסה לחריגים. היצירה, נחשבת כאחת מיצירות המופת של אנדרסן. הברווזון המכוער נתקבל בעולם באהדה רבה והוא אחד הספרים האהובים בקרב ילדי העולם.
הברווזון המכוער העלה דיונים רבים בקרב הספרות על השונה מאיתנו ומשמש לחינוך ילדים קטנים לקבל את השונה.

עיבודים ליצירה

היצירה זכתה לעיבודים רבים, אחד העיבודים המוכרים הוא הסרט האחרון של וולט דיסני שזכה להצלחה גדולה.
לאגדת הברווזון המכוער נעשו גם עיבודים מוזיקליים רבים. ב-1914 הלחין המלחין סרגיי פרוקופייב יצירה לקול ולפסנתר המבוססת על עיבודה של נינה מצ'רסקיה ובשנת 1932 הוא התאים את היצירה לקול ולתזמורת. 
ב-2009 תיאטרון הבלט של ברדנטון, פלורידה הציג גרסת בלט לסיפור.
בשנת 2006 יצאה סדרת טלוויזיה המבוססת על הסיפור - "הברווזון המכוער ואני" והיא משודרת כיום בערוץ ג'וניור.

הברווזון המכוער בתרבות

הפוקימון "דקלט" מבוסס על אגדת הברווזון המכוער שכן הוא מתפתח לפוקימון הברבור "סוואנה".
סטפנוס השישי

ביוגרפיה

הוא נעשה בישוף אנגאני ידי פורמוסוס, אולי בניגוד לרצונו.
נסיבות בחירתו כאפיפיור אינן ברורות, אבל הוא נתמך על ידי אחת המשפחות הרומאיות החזקות, בית ספולטו, אשר ערערו על האפיפיורות באותה עת. סטפנוס מפורסם בכך שהוציא את פורמוסוס מקברו תשעה חודשים לאחר מותו, כדי לעמוד ל"משפט", שנודע מאוחר יותר כ"מועצת הגופה" או "Cadaver Synod". פורמוסוס הואשם בהפרה של חוק הכנסייה, כששימש כבישוף של רומא (האפיפיורות), וגם כבישוף של מחוז אחר.
פורמוסוס שהוצא מקברו, נוקה והולבש בבגדי אפיפיור, הושב על כיסאו, נשפט על ידי סטפנוס השישי ונמצא אשם. גזר הדין היה ביטול כל הצווים שהוצאו על-ידו. בגדי האפיפיור נקרעו מעל גופו ושלוש מאצבעותיו נכרתו. לאחר אירועים אלו הושלכה גופתו אל נהר הטיבר. הגופה נמצאה מאוחר יותר על ידי נזיר ולאחר מותו של סטפנוס השביעי הוחזרה לבזיליקת פטרוס הקדוש.
המשפט עורר מהומה. אם כי המניעים של המעשה היו למעשה אויביו של פורמוסוס מבית ספולטו (בעיקר גידו הרביעי, דוכס ספולטו), שהחזירו את סמכותם ברומא בתחילת 897, על ידי ויתור על טענותיהם הרחבות יותר במרכז איטליה, השערורייה הסתיימה במאסרו של סטפנוס ובמותו בחנק באותו קיץ.
טאריק אליונוסי

קריירת מועדונים

אליונוסי נולד באל חוסיימה שבמרוקו. בגיל 12 עבר עם משפחתו לנורווגיה ובאותה שנה החל לשחק כדורגל בקבוצת הנוער של נילנדה ממנה עבר לטרוסוויק. בגיל 18 הצטרף לקבוצת הבוגרים של פרדריקסטאד מליגת העל הנורווגית, ואף זכה לשחקן הצעיר של העונה בעונות 2005, 2006.
באוגוסט 2008 אליונוסי חתם בהירנפיין מליגת העל ההולנדית. את הופעת הבכורה שלו אליונוסי ערך נגד וולנדם בו גם כבש את שער הבכורה שלו בקבוצה. בסיום העונה זכה עם הקבוצה בגביע.
ב-19 בפברואר 2010 אליונוסי חזר לנורווגיה והושאל ללילסטרום. ב-11 בינואר 2011 חזר לקדנציה שנייה בפרדריקסטאד.
ב-9 באוגוסט 2012 חתם ברוזנבורג בלקלאב ל-3 שנים.
ב-18 ביוני 2013 אליונוסי חתם בהופנהיים מהבונדסליגה והצטרף אליה כשבוע לאחר מכן.
ב-26 באוגוסט 2016 אליונוסי חתם באולימפיאקוס מליגת העל היוונית תמורת כמיליון אירו. ב-11 בספטמבר 2016 אליונוסי הבקיע את שער הבכורה שלו בקבוצה בניצחון 1-6 נגד וריה.
בקיץ 2017 הושאל לקרבאג מליגת העל האזרית.
ב-30 בינואר 2018 חתם בא.י.ק סולנה מליגת העל השוודית.

קריירה בינלאומית

ב-28 במאי 2008 אליונוסי ערך את הופעת הבכורה שלו בנבחרת נורווגיה בתיקו 2-2 נגד אורוגוואי בו גם כבש את שער הבכורה שלו בנבחרת. בינואר 2013 אליונוסי ענד לראשונה את סרט קפטן הנבחרת לקראת משחקי הידידות נגד זמביה ודרום אפריקה. במשחק נגד האחרונה, אף כבש את השער היחיד במשחק.
היינריך התשעה עשר, נסיך רויס-גרייץ

ביוגרפיה

היינריך נולד ב-1 במרץ 1790 באופנבך, רוזנות הסן-דרמשטאדט, והיה בנם של היינריך השלושה עשר, נסיך רויס-גרייץ, בנם של היינריך האחד עשר, נסיך רויס-גרייץ וקונרדינה אלאונורה, נסיכת רויס-גרייץ, ווילהלמינה לואיזה, נסיכת נסאו-ויילבורג, בתם של קרל כריסטיאן, נסיך נסאו-ויילבורג וקרולינה, נסיכת אורנז'-נסאו).
ב-29 בינואר 1817 מת אביו, והיינריך ירש את תאריו. בשנת 1819 הוא שיקם את Unteres Schloss (הטירה הנמוכה), לשם כבר העביר אביו את בית המשפחה. ב-31 באוקטובר 1836 מת היינריך, ומכיוון שהיו לו רק בנות, ירש אחיו היינריך העשרים, נסיך רויס-גרייץ את תאריו.
יחסי אוגנדה–דרום סודאן

יחסים פוליטיים

היחסים הפוליטיים בין אוגנדה לדרום סודאן היו ידידותיים במשך כמה עשורים, זאת, לעומת היחסים בין אוגנדה לסודאן, שלעיתים קרובות היו מתוחים. סיבה לכך היא הטענה כי נשיא סודאן עומר אל-בשיר, סיפק תמיכה לצבא ההתנגדות של האל, אשר הטיל טרור על צפון אוגנדה במשך שנים רבות.
נשיא אוגנדה יוורי מוסווני, היה ידיד של מנהיג המורדים בדרום סודאן ותמך בצבא השחרור העממי הסודאני, שנלחם למען עצמאות האזור.

יחסים כלכליים

דרום סודאן היא היבואנית הגדולה ביותר של סחורות אוגנדיות. מעל 150,000 סוחרים אוגנדים פועלים בדרום סודאן, ומניבים כ-900 מיליון דולר בעסקים.
ממשלות אוגנדה ודרום סודאן נקטו צעדים לחיזוק הקשרים הכלכליים, כולל פרויקט משותף להקמת שוק משוכלל בג'ובה, המוערך בכ-850 אלף דולר.

צבא ההתנגדות של האל

ע"פ הסכם בין אוגנדה לסודאן, כוחות אוגנדים נכנסו לדרום סודאן בשנת 2002, כדי להילחם בצבא ההתנגדות של האל. ההסכם בין אוגנדה לסודאן פג בשנת 2006, ולא חודש רשמית על ידי ממשלת דרום סודאן, אך בפועל התירה דרום סודאן לאוגנדה להמשיך בפעולותיה נגד צבא ההתנגדות של האל בשטחה.

יחסים דיפלומטים

אוגנדה מחזיקה בשגרירות רשמית בג'ובה. דרום סודאן מחזיקה בשגרירות רשמית בקמפלה.
פונקציה פשוטה

בתורת המידה, פונקציה פשוטה היא פונקציה המקבלת רק מספר סופי של ערכים שונים על תתי קבוצות (בדרך כלל מדידות).

הגדרה ותכונות

פונקציה פשוטה מעל מרחב מידה  היא צירוף ליניארי סופי של פונקציות מציינות. כלומר צורתה היא , כאשר  הם סקלרים (לרוב ממשיים), ו-  הן תתי קבוצות, לרוב קבוצות מדידות (כלומר )- שכן הפונקציה  מדידה אם ורק אם כל הקבוצות מדידות.
בגלל המבנה המיוחד של הפונקציות הפשוטות, התכונות שלהן נובעות באופן ישיר מהנחות מתאימות על הקבוצות במרחב המידה. באופן כזה אפשר ללמוד גם פונקציות כלליות יותר, שאותן אפשר לעיתים קרובות לקרב על ידי פונקציות פשוטות.
למעשה, כל פונקציה מדידה מורחבת, היא גבול במידה שווה של פונקציות פשוטות. כל פונקציה מדידה, אי שלילית וחסומה, היא גבול של סדרה עולה של פונקציות פשוטות, אי שליליות. כלומר, הפונקציות הפשוטות צפופות במרחב הפונקציות המדידות.

אינטגרציה

פונקציות פשוטות הן הבסיס להגדרת האינטגרל בתורת המידה.
בהינתן מרחב מידה  ופונקציה פשוטה  מדידה, האינטגרל שלה מוגדר כסכום הערכים כפול המידה, כלומר .
במקרה שמרשים לפונקציה לקבל ערכים אינסופיים, מסכימים שכאשר המידה אפס (גם אם הערך אינסוף), הערך הוא עדיין 0 (כמו שאינטגרל של פונקציית האפס על כל הישר הוא 0).
לאינטגרל של פונקציה פשוטה מספר תכונות אלמנטריות, כמו אדיטיביות, הוצאת בסקלר (כלומר הוא מהווה פונקציונל); הוא גם מונוטוני.

לפונקציה חיובית מדידה כללית, מגדירים , כאשר הסופרימום רץ על כל הפונקציות הפשוטות.
מההגדרה נובע שמספיק להוכיח טענות רבות על פונקציות פשוטות, ואז ניתן להסיק אותן גם על פונקציות כלליות. ראו למשל משפט ההתכנסות המונוטונית.
באנשי (קומיקס)

היסטוריה פרסומית

בפעם הראשונה בה הופיע שון קאסידי, הוא שימש כיריב לאקס-מן תחת כפייה, אך התיידד עם הקבוצה ובסופו של דבר הופיע כחבר אקס מן קבוע. הוא נאלץ לעזוב את הקבוצה, כאשר הכוחות שלו ניזוקו במלחמה, ונשאר ככוח גיבוי מדי פעם למשך מספר שנים. באנשי בסופו של דבר נרפא לחלוטין ומצטרף חזרה לקבוצה למשך תקופה קצרה, ובהמשך משמש גם כדמות מרכזית תחת הכותר Generation X, שהרצתו נמשכה בין השנים 1994-‏2001. באנשי נהרג על ידי וולקן בגיליון מס' 5 של המהדורה המוגבלת X-Men: Deadly Genesis שיצאה בשנת 2006, אך מאז גופתו המתה נצפתה במיני סדרה "נקרושה" לפני שנעלמה חזרה למחוזות המתים.
באתחול הכותרים המחודש "מארוול עכשיו!", באנשי מוחזר לחיים בידי תאומי אפוקליפס כדי לשמש כחבר בקבוצת פרשי אפוקליפס החדשים.
נמל התעופה הבינלאומי באסל אל-אסד

מבנה

נמל התעופה נמצא בגובה 48 מטרים מעל פני הים, יש לו מסלול מרכזי בכוו 17/35 עם משטח אספלט בממדים 2,797 על 45 מטרים.
זחלה

משמעות השם

ההערכה היא כי מקור השם הוא הפועל זחלא زحل בערבית, אשר משמעותו היא לדחוף/לנתק/לעקור. ייתכן כי מפולות הבוץ אשר מתרחשות לעיתים בהרים הסובבות את העיר הן המקור לשם.
איוואן הרצג

קריירה

הרצג התחיל את הקריירה שלו במחלקת הנוער של דינמו זאגרב, בינואר 2009 הושאל לשנה וחצי ללוקומוטיבה זאגרב. בעונתו הראשונה במועדון הוא היה שותף לעלייה של המועדון לליגת העל הקרואטית. בקיץ 2010 שוחרר מדינמו זאגרב וחתם באינטר זפרשיץ'. ב-20 באוגוסט 2011 הבקיע את שער הבכורה שלו בקריירה בהפסד 2-1 לנ.ק. זאגרב.
אחרי 3 עונות באינטר זפרשיץ', בקיץ 2013 הוא חתם במכבי פתח תקווה. ב-24 באוגוסט 2013 ערך את הופעת הבכורה שלו בפתח תקווה בהפסד 1-0 נגד הפועל רעננה. בעונתו הראשונה פתח בכל המשחקים של המועדון, ועזר לו להישאר בליגת העל.
בקיץ 2015 חתם באקדמיקה פושקש מליגת העל ההונגרית בה לא מצא את מקומו ובינואר 2016 חתם בגיאונגנאם מליגת העל של קוריאה הדרומית.
קציצה

קציצה היא מאכל העשוי מרכיבים קצוצים או טחונים המעוצבים באמצעות חומר מדביק לכדי צורה אחידה. קציצות מעוצבות לרוב ככדור או ככדור משוטח מעט. הרכיב המרכזי בקציצה הוא לרוב בשר, קטניות או ירקות ממינים שונים.
קציצות קיימות בכל התרבויות, מקורן לרוב כמאכל עממי וביתי ומתכוניהן מגוונים מאוד. גם בספר הבישול הרומי העתיק של אפיסיוס כלולים מתכוני כדורי בשר.

מרכיבי הקציצה

בין המרכיבים המרכזיים בקציצות אפשר למצוא קציצות בשר (המכונות גם כדור בשר), קציצות מקטניות (לדוגמה, קציצות פלאפל העשויות מחומוס או פול), קציצות דגים (למשל גפילטע פיש) וקציצות ירקות שונים. לביבות הן קציצות העשויות מירקות שורש. ישנן גם קציצות מתחליפי בשר, לצמחונים.
קציצות מכילות גם חומר מצמיד המונע מהקציצה להתפורר, חומר מקשר זה יכול להיות לחם, פירורי לחם, קמח, ביצים או טחינה. לרוב מוסיפים לקציצה גם עשבי תיבול, כגון בצל קצוץ, פטרוזיליה, שמיר ועוד.
קציצות עשויות להיות מטוגנות, מבושלות במים או ברוטב או מאודות.
גשר קניון גלן

היסטוריה

כאשר אושרה בנייתו של סכר קניון גלן היה ברור שנדרש כביש להובלת מטענים, שיחצה את הקניון ויחבר בין שני צדי הנקיק שבו תוכנן הסכר. היה גם ברור שחייבים לבנות גשר כמה מאות מטרים במורד הסכר, שמסוגל לא רק לשאת את הפועלים, אלא גם חומרי בנייה כבדים. בשל ריחוקו של אתר בניית הסכר מהיישובים הסמוכים נאלצו המשאיות שהובילו חומרי בנייה לאתר הבנייה של הסכר לבצע עיקוף של כ-300 קילומטרים על מנת להגיע מצד אחד של הנקיק לצד השני. החוזה לבניית הגשר הוענק לשתי חברות: Judson Pacific Murphy Co, שבנתה את חלקי הגשר במפעלה שבאמריוויל (Emeryville) בקליפורניה ו-Peter Kiewit Sons, שהייתה אחראית לבנייה באתר, תמורת 4 מיליון דולרים. בניית הגשר החלה ב-14 בפברואר 1957. הגשר נבנה תחילה בקליפורניה ואז פורק לרכיבים קטנים. חצי מהרכיבים שונעו לצד אחד של הנקיק וחצי לצד השני והגשר הורכב במרחק קצר מהסכר. על מנת לאפשר מעבר של עובדים מצד אחד של הנקיק לצדו השני נבנה תחילה מעל הנקיק גשר זמני מסורגי מתכת עטופים ברשת. הסמכים (נקודות ההישענות על הקרקע) של הגשר הוצמדו לקירות אבן החול מתצורת אבן חול נאוואחו של קניון גלן. בניית הגשר הושלמה ב-14 באוגוסט 1957, והגשר נחנך רשמית ב-20 בפברואר 1959.
עם השלמתו היה גשר קניון גלן פלא הנדסי. הגשר, באורך 387 מטרים ובגובה של 210 מטרים מעל הנהר, היה גשר הקשת הגבוה מסוגו בעולם והשני באורכו בארצות הברית. ב-1959 הפך הגשר לאתר משיכה לתיירים ונאמר ש"נהגים סטו מדרכם עשרות קילומטרים רק כדי להתרגש מגובהו המסחרר". נכון ל-2014 גשר קניון גלן הוא גשר הקשת השני בגובהו בארצות הברית.
מכון ליאו בק

המכון בניו יורק

המכון בניו יורק ממוקם במנהטן וכולל ספריה, ארכיון, מרכז תערוכה וסניף של המוזיאון היהודי בברלין. משרדיו ואוספיו נמצאים במרכז להיסטוריה יהודית בניו יורק.
מרבית הארכיון מורכב ממסמכים אישיים של יהודים דוברי גרמנית ובנוסף ישנם כ-80,000 ספרים הכוללים את המהדורות הראשונות של ספרי משה מנדלסון והיינריך היינה, כתבים מראשית המאה ה-16, הכוללים את מרטין לותר, תומאס מור וארסמוס מרוטרדם. וכן אוסף מקיף של כתבי עת שפורסמו מהמאה ה-18 ועד המאה ה-20, ומהדורות מוגבלות של תיקי אמנים מהמאה ה-20. בנוסף, באוסף הספרים הנדירים ישנם מספר ספרים מאויירים מהמאה-18 ובהם מנהגים יהודיים. הארכיון עובר תהליך דיגיטציה.
מדי שנה המכון מעניק את מדליית ליאו בק לאנשים שעבודתם ההומניטרית מקדמת סובלנות, צדק חברתי ופיוס היחסים בין גרמניה ליהדות גרמניה. בחודש נובמבר 2010 הוענקה המדליה למנצח הגרמני קורט מאזור. עם מקבלי המדליה בעבר נמנים: קאנצלרית גרמניה אנגלה מרקל, ג'יימס וולפנזון, רות וסטהיימר, ג'ורג' מוסה, אדגר ברונפמן, דניאל ליבסקינד, יושקה פישר ויוהנס ראו. 
שלוחה של המכון הניו יורקי נמצאת במוזיאון היהודי בברלין.

המכון בלונדון

המכון בלונדון מוציא את השנתון של מכוני ליאו בק, זאת כל שנה החל משנת 1956. הספר עוסק בהיסטוריה התרבותית, הכלכלית, הפוליטית, החברתית והדתית, כמו גם השפעת האנטישמיות ותגובתם של היהודים אליה. בנוסף, ספר השנה מכיל כרכים סימפוזיונים ומאמרים, והמכון מסייע לפרסם את Wissenschaftlicher Schriftenreihe Abhandlungen (סדרת מסות מדעיות), שכיום מונה 74 כרכים.
המכון הלונדוני מארגן מגוון רחב של אירועים, הרצאות וכנסים בינלאומיים ומעניק מלגות וקרנות. המכון חוקר את תפקידם של היהודים דוברי גרמנית באקדמיה במאות ה-19 וה-20.
לעיון

דמוגרפיה

בעיר מתגוררים כ-217,732 תושבים, והיא העיר הגדולה ביותר בסהרה המערבית. היא מרכז כלכלי מתפתח באזור לו המרוקאים קוראים המחוזות הדרומיים. בעיר יש אוכלוסייה מעורבת של מרוקאים מן הצפון, סהרים מהדרום וילידי סהרה המערבית.

אטימולוגיה

אל-עיון הוא תעתיק השם הערבי בו השתמשו הספרדים למקום. לעיון הוא תעתיק צרפתי בו משתמשים בספרות המרוקאית. פירוש השם הערבי הוא "המעיינות".
באזור שמדרום לטינדוף, אלג'יריה, ישנו מחנה פליטים סהרי, הנקרא על שמה של העיר.
טסית הבתים

שמה של הציפור

השם טסית הוענק לה על ידי חיים נחמן ביאליק בשל טיסתה המהירה. שמה האנגלי הוא "סנונית הבתים", שמה הצרפתי הוא "סנונית החלונות", ואילו הערבים קוראים לה "חטפית הצווחות".
שמה המדעי "סנונית הבתים" הוא ביוונית, ופירושו Khelidon = סנונית ו - urbis = עיר.

מאפיינים פיזיולוגיים

הטסית היא ציפור זעירה, משקלה נע בין 16-23 גרם, אורך גופה הוא 12-14 ס"מ ואורך כנפיה 26-29 ס"מ. כנפיה, ראשה וזנבה של הטסית שחורים - חומים וגבה כחול. בטנה ורגליה מכוסות נוצות לבנות.
קריאת התעופה הבולטת של הציפור היא טירטור קצר ויבש, והיא חיה פחות מ-15 שנה.

בעולם

בקיץ הטסית מצויה באירופה, אסיה וצפון אפריקה, בחורף אוכלוסיית הטסיות נודדת מהדרום לאפריקה, להודו ולדרום מזרח אסיה.

בישראל

בארץ תת-המין הראשי מצוי בארץ בעיקר בקיץ, אך גם חלק מזמן החורף.
בקיץ שוכנת הטסית בכפרים וביישובים וערים בצפון הארץ בעיקר ברמת הגולן, אך לעיתים גם במרכז הארץ, ובחלק מן החורף, שוכנת בדרום הארץ.

הקינון בעולם

הטסיות חיות לרוב בלהקות. בתקופת הדגירה עשרות ועד מאות זוגות מקננים יחד בסמיכות.
באירופה תקופת הקינון מתרחשת בחודשים מאי – יוני, באסיה מיוני עד ספטמבר.  בישראל אפריל – יולי.  לרוב בשני מחזורים.
הקן נבנה מבוץ וענפים על ידי שני בני הזוג במשך כ- 10 ימים, במהלכם בני הזוג הולכים הלוך ושוב כ - 1000 פעמים בשביל להביא בוץ במקורם לבניית קן המזכיר בצורתו גביע ומרופד בנוצות. קוטרו כ- 15 ס"מ ובו פתח קטן ועגול סמוך לתקרת המבנה.
הקנים בעבר היו ממוקמים במורדות הרים סלעיים, שדות וכרי מרעה. כיום, רובם ממוקמים ביישובים מתחת לשולי גגות או אדנים, צמוד לקירות, לקורות של גשרים וכדומה.
בהטלה אחת יש 4-5 ביצים לבנות, עליהן דוגרים שני בני הזוג במשך 14-16 ימים.

תזונה

הטסית ניזונה לרוב מחרקים, בעיקר קטנים כגון: זבובים, כנימות, דבוראים, וחרקים מעופפים.
ליקוט המזון נעשה רובו בלהקה על ידי מעוף איטי. בתקופת הדגירה בגובה ממוצע של 20 מטר מעל פני הקרקע, וכשהקרקע רטובה מגשם, 50 מטר, במרחק שבין 0.5 ק"מ ל 2 ק"מ מהקן. הליקוט מתרחש מעל פני הקרקע, סלעים או צמחייה.
הפוטבול ליג השנייה

פורמט נוכחי

הליגה מורכבת מעשרים וארבע קבוצות הפוגשות אחת את השנייה פעמיים: פעם בבית ופעם בחוץ. סך הכול, ישנם 46 מחזורים בעונה. בסיום כל עונה, שלוש הקבוצות שמסיימות בצמרת הטבלה, עולות אוטומטית לפוטבול ליג הראשונה. לקבוצות אלו, מצטרפת המנצחת במשחקי הפלייאוף בין הקבוצות במקומות 4-7. במקומן, יורדות לליגה הקבוצות אשר סיימו בארבעת המקומות האחרונים בפוטבול ליג הראשונה. שתי הקבוצות שסיימו בתחתית הליגה, יורדות לליגה החמישית. הן מוחלפות על ידי אלופת הליגה החמישית, והקבוצה שניצחה בפלייאוף בין הקבוצות שסיימו במקומות 2-5.
לקבוצות שסיימו בשני המקומות האחרונים של הליגה יכולות להינצל מירידה בשתי דרכים: דרך אחת היא שאם לקבוצה שאמורה לעלות במקומן אין אצטדיון המתאים לרמה של הפוטבול ליג (למרות שבמקרה כזה, הקבוצה יכולה לארח את משחקי הבית שלה באצטדיון של קבוצה אחרת אשר האצטדיון שלה עומד בדרישות). הדרך השנייה היא שאם אחת הקבוצות האחרות בליגה, פושטת את הרגל, מתפרקת או יורדת באופן אוטומטי לליגות נמוכות יותר. במקרה כזה. רק הקבוצה שסיימה במקום האחרון תרד, אך, הקבוצוה שסיימה בצמרת הליגה החמישית והמנצחת הפלייאוף, עולות.
המיקום בליגה נקבע על ידי כמות הנקודות שהקבוצה צברה. במידה וישנן מספר קבוצות עם אותה כמות של נקודות, הקבוצה עם הפרש השערים הטוב ביותר, תהיה במיקום הגבוה ביותר מביניהן.

היסטוריה

הליגה הוקמה בתחילת עונת 2004/2005 והחליפה את הדיוויסיון השלישית, שהייתה הליגה הרביעית בדרג הליגות של הכדורגל האנגלי בין השנים 1992 ו-2004.
מוניות בניו יורק

המוניות של ניו יורק (באנגלית: Taxicabs of New York City), הן מוניות המוכרות כאחד מסמלי ההיכר של העיר ניו יורק. 
משנות הששים של המאה העשרים בלטו בניו יורק דגמי הצ'קר מרתון
המוניות קיימות בשני צבעים: ירוק וצהוב. מוניות הצבועות בצבע צהוב קנרי (מוניות מדליון) מורשות לאסוף נוסעים ברחבי רובעי העיר. אלו הצבועות בירוק (הידועות כמוניות בורו), שהופיעו לראשונה באוגוסט 2013, מורשות לאסוף נוסעים בצפון מנהטן, הברונקס, ברוקלין, קווינס (לא כולל נמל התעופה לה גוארדיה וקנדי) ובסטטן איילנד). לשני סוגי המוניות אותו מבנה ארגוני. הן מופעלות ומוחזקות על ידי חברות פרטיות, ואת הרישיונות מאשרת ועדת המוניות והלימוזינות של ניו יורק (TLC), שגם מפקחת על 40,000 כלי רכב להשכרה, כולל "רכבים שחורים".
נכון למרץ 2014, קיימים בניו יורק 51,398 גברים ונשים בעלי רישיונות לנהוג במוניות מדליון. נכון ל-2015 יש כ-13,605 מוניות טקסי מורשות. העיר ניו יורק הציעה 368 מהן למכירה פומבית בין נובמבר 2013 לפברואר 2014. כל אחת מהמוניות הללו נועדו לשימוש, הן נגישות לכיסאות גלגלים, והן היו אמורות להיות מוצעות לשירות בתוך חודשים ספורים לאחר מכן. מוניות ניו יורק, אשר לכל אחת מהן נדרש רישיון ייעודי על מנת להיות פתוחה לשירות, עוברות בממוצע כ-180 מיילים במשמרת, ובסך הכל נותנות שירות לכ-241 מיליון נוסעים בשנה. החל מספטמבר 2012, קיימות כ-7990 מוניות היברידיות, המייצגות כ-59 אחוזים מהמוניות הנותנות שירות, יותר מאשר כל עיר ברחבי ארצות הברית.
רכב מסוג ניסאן NV200 זכה בזכיון להיות "רכב העתיד" כדי להחליף את רוב מוניות העיר. החלטה זו גררה ביקורת ותביעות משפטיות רבות. בנוסף, החל ממרץ 2014, 6000 עיצובי סטריט הייל בעלי היתרים הוצעו לשירות, 20 אחוזים מהם מחויבים להיות בעלי גישה לנכים; 4478 כלי רכב בעלי עיצוב סטריט הייל כבר נמצאים בשימוש החל מ-14 במרץ 2014.
הארפי

הארפי (באנגלית: IAI Harpy) הוא חימוש משוטט למשימות דיכוי הגנה אווירית, מתוצרת התעשייה האווירית לישראל. ההארפי משוגר מחוץ לשדה הקרב, מאתר אנטנה קורנת של מערכת מכ"ם, ומתפוצץ מעליה. ההארפי נמצא בשירות חיל האוויר הישראלי (מכונה "שיאון") ובשירות המדינות טורקיה, הודו, קוריאה הדרומית וסין.
ההארפי הוא בעל כנפי דלתא המחוברות לגוף גלילי שבראשו ראש הביות וראש הקרב. הוא מונע על ידי מנוע רוטרי יחיד מדגם AR731, מתוצרת UEL, בעל הספק של 28 קילו-וואט (37 כוח-סוס) עם מדחף דוחף.

אופן פעולה

ההארפי משוגר באמצעות רקטה ממשגר המוצב על משאית היכולה לשאת 18 משגרים. סוללה של הארפי כוללת בדרך-כלל 3 משאיות המסוגלות לשגר 54 כטב"מים לתקיפה סימולטנית ומתואמת. את ההארפי אפשר לשגר גם מספינה.
מסלול הטיסה של ההארפי מתוכנן בתחנה הקרקעית ומוזן לתוכו. לאחר השיגור ההארפי טס באופן עצמאי לאזור הפטרול שהוגדר לו ומתחיל לפטרל שם כאשר ראש הביות שלו מחפש כל העת אחר קרינת מכ"ם. כאשר מתגלה אנטנה קורנת של מערכת מכ"ם ההארפי צולל לעברה ומפוצץ את ראש הקרב שלו מעליה כדי להסב לה נזק מרבי. אם המכ"ם מכובה לפני הפגיעה, מבטל ההארפי את התקיפה וחוזר לפטרל. אם אף מכ"ם לא נתגלה במהלך המשימה, ההארפי משמיד את עצמו.

המשבר בין ישראל לארצות הברית

ב־2004, ההארפי היה במוקד מאמצי ארצות הברית להגבלת מכירת אמצעי לחימה מתקדמים לסין. ההארפי שנמכר לסין ב־1994 בכ־55 מיליון דולר, הוחזר לישראל ב־2004 לשדרוג במסגרת תנאי החוזה. ארצות הברית דרשה שישראל תחרים את הכטב"מ ותבטל את החוזה. ארצות הברית טענה כי ההארפי כולל טכנולוגיה אמריקנית, אך ישראל הכחישה טענה זאת. ב־2005 הוחזרו הכטב"מים לסין מבלי ששודרגו. תקרית זאת הביאה למשבר ביחסי ישראל-ארצות הברית, וגרמה להשעייתה של ישראל מהשתתפות בתוכנית לפיתוח מטוס הקרב המתקדם ה-JSF. ארצות הברית דרשה את פיטוריהם של עמוס ירון, מנכ"ל משרד הביטחון; קותי מור, ראש משלחת הרכש של מערכת הביטחון בניו יורק; יוסי בן-חנן, ראש סיב"ט - האגף לסיוע ויצוא ביטחוני במשרד הביטחון; ויחיאל חורב, הממונה על הביטחון במערכת הביטחון (המלמ"ב). ב־6 בנובמבר 2005, לאחר שעמוס ירון, מנכ"ל משרד הביטחון, התפטר מתפקידו בלחץ ארצות הברית, הוחזרה ישראל לפרויקט ה-JSF.

מפעילים

הודו
 ישראל
 קוריאה הדרומית
 סין
 טורקיה